કરાચીઃ પાકિસ્તાની ઓલરાઉન્ડર શાહિદ આફ્રિદીએ આંતરરાષ્ટ્રીય ક્રિકેટને અલવિદા કહી દીધું છે. આફ્રિદીએ આંતરરાષ્ટ્રીય ક્રિકેટમાંથી નિવૃત્તિ લેવાની જાહેરાત કરી છે. આ જાહેરાત સાથે જ તેની ૨૧ વર્ષ જૂની અને અવારનવાર વિવાદમાં રહેનારી કરિયર પણ સમાપ્ત થઈ ગઈ છે. ૩૬ વર્ષીય આફ્રિદીએ ટેસ્ટ મેચ અને વન ડેને અગાઉ જ અલવિદા કહી દીધું હતું, જોકે વર્ષ ૨૦૧૬માં ભારતમાં રમાયેલી ટી-૨૦ વર્લ્ડકપમાં આફ્રિદી પાકિસ્તાની ટી-૨૦ ટીમનો કેપ્ટન હતો. ટૂર્નામેન્ટ બાદ આફ્રિદીએ કેપ્ટનશિપ છોડી દીધી હતી, પરંતુ એક ખેલાડીના રૂપમાં ક્રિકેટના સૌથી નાના ફોર્મેટમાં રમવાનું ચાલુ રાખ્યું હતું.